b'\n_START_ARTICLE_\nEllen Jansen\n_START_PARAGRAPH_\nEllen Jansen (s. 6. lokakuuta 1992) on alankomaalainen jalkapalloilija, pelipaikaltaan hy\xc3\xb6kk\xc3\xa4\xc3\xa4j\xc3\xa4. H\xc3\xa4n on pelannut Alankomaiden naisten maajoukkueessa vuoden 2019 MM-kilpailujen p\xc3\xa4\xc3\xa4ttyess\xc3\xa4 15 maaottelua ja tehnyt niiss\xc3\xa4 yhden maalin. Ensimm\xc3\xa4isen maaottelunsa h\xc3\xa4n pelasi Brasiliaa vastaan 12. joulukuuta 2010. Vuoden 2019 maailmanmestaruuskilpailut, joissa Alankomaat saavutti hopeaa, olivat h\xc3\xa4nen ensimm\xc3\xa4inen aikuisten arvoturnauksensa mutta h\xc3\xa4n j\xc3\xa4i turnauksessa ilman peliaikaa._NEWLINE_Seuratasolla Jansen edustaa Ajaxia, jonne h\xc3\xa4n siirtyi kev\xc3\xa4\xc3\xa4ll\xc3\xa4 2018 pelattuaan kymmenen kautta FC Twentess\xc3\xa4.'